Model

PROIECT DIDACTIC

**Propunător**: prof………………..

Data………………..

Durata 50 minute

**Şcoala……………………….**

# **Disciplina**: Educaţie muzicală

**Clasa**: a VI – a A .

**Nivelul clasei**: bun (intonativ bun, intelectual mediu)

**Unitatea de învăţare:** Melodia şi Ritmul

**Detaliere de conţinut:** Muzica populară. Jocul Popular

**Tipul lecţiei**: Mixtă (reactualizarea cunoştinţelor cu exerciţii de recunoaştere după auz a melodiei instrumentale de joc, recunoaştere după auz şi interpretare în grup a cântecului propriu-zis precum şi completarea cunoştinţelor cu noţiuni noi privind jocul popular cu accentul pe imitarea unor paşi de dans)

**Competenţe specifice:**

1.2 îmbogăţirea cântării vocale cu intervenţii instrumentale;

2.3 recunoaşterea unor lucrări muzicale, identificând tipul de muzică şi autorul lor;

**Obiective operaţionale**: *-* să recunoască după auz, în cel puţin trei cazuri, genuri ale muzicii populare româneşti;

- să interpreteze, o melodie aparţinând muzicii populare;

- să grupeze jocurile populare în trei categorii ;

*-* să imite în relaţie cu muzica, cel puţin doi paşi de dans.

**Metode de folosite**: vizionarea, dialogul, problematizarea, audiţia, comparaţia, analiza, sinteza, jocul.

**Mijloace didactice**: - manualul de Educaţie muzicală cl. a VI-a, Editura Teora

- computer, CD player, videoproiector, sistem audio;

- imprimări audio şi video.

**Forme de organizare a activităţii:** frontal, individual şi în grupe.

**Bibliografie:**

Munteanu, Gabriela (2005), *Didactica educaţiei muzicale,* Editura Fundaţiei România de Mâine, Bucureşti;

Manual de educaţie Muzicală, Editura Sigma, Bucureşti.

Desfăşurarea lecţiei:

|  |  |  |  |  |  |  |
| --- | --- | --- | --- | --- | --- | --- |
| **Evenimentele lecţiei** | **Prelucrarea conţinutului instructiv educativ** | | **Resurse** | | **Evaluare** | **Buget de timp** |
| **Activitatea profesorului** | **Activitatea elevului** | **Materiale** | **Procedurale** |
| **Moment organizatoric** | - prezentarea invitaţilor;- prezenţa; |  |  |  |  | 2 min. |
| **Captarea atenţiei** | - după ce au fost prezentaţi invitaţii, propune spre analiză o reproducere după tabloul *Hora de la Aninoasa* al lui Theodor Aman | - elevii analizează exemplul şi încearcă să identifice mai multe planuri care apar în acest reprezentare vizuală, implicit şi planul central cu jocul tradiţional. | reproducere plastică | analiza | Profesorul apreciază verbal răspunsurile elevilor | 5 min. |
| **Actualizarea cunoştinţelor** | - după ce elevii au sesizat măcar 3 planuri, profesorul va conduce activitatea de actualizare a cunoştinţelor privind cântecul propriu zis, cântecul de joc şi melodia instrumentală de joc cu ajutorul exemplelor audio în baza cărora copiii vor trebui să identifice genul.  - după ce au fost verificate cunoştinţele propuse, profesorul conduce exerciţiile de omogenizare vocală şi propune spre interpretare melodia: *Fost-am omul pădurii* din manualul de educaţie muzicală, pagina 14 sau la alegere, melodia *Vine badea pe cărare* de la pagina 53. | - elevii analizează, şi oferă răspunsuri conform cerinţelor formulate de profesor;  - intonează exerciţiile de omogenizare vocală sub forma interpretare model a profesorului şi răspuns;  - interpretează melodia folosind toba pusă la dispoziţie de profesor şi palmele pentru evidenţierea ritmului cu bătăi uşoare în masă. | exemple muzicale în format audio  Manualul de educaţie muzicală. | dialog  audiţie  analiza  cântarea în colectiv cu evidenţierea ritmului sincopat. | Profesorul face aprecieri verbale asupra răspunsurilor elevilor  - probă practică | 10 min. |
| **Dirijarea învăţării** | - după ce face din nou referire la planul central din tablou, respectiv jocul popular, profesorul anunţă și notează pe tablă titlul lecţiei şi propune spre vizionare câteva fragmente audio - video care prezintă diverse jocuri populare din Bucovina;  - după ce s-au epuizat exemplele video, profesorul propune elevilor să noteze schematic, în caiete, elementele importante ce ţin de jocul popular. | - elevii, coordonați de profesor, încearcă o împărţire pe categorii a jocurilor populare prezente în fragmentele vizionate;  - împreună cu profesorul elevii selectează şi notează informaţiile necesare în caiete.   * Jocuri populare în perechi: * Hora, * Cărăşălul, * Raţa, * Ţărăneasca. * Jocuri populare fete: * Jocul fetelor de la Bilca; * Bălăceana. * Jocuri populare bărbăteşti: * Pădureţul; * Trilişeştiul; * Arcanul. | exemple audio video cu jocuri populare | vizionarea  problemati-zarea  comparaţia  descoperirea  dialogul  sinteza | Profesorul face aprecieri verbale asupra răspunsurilor elevilor şi coordonează copiii în procesul de împărţire pe categorii a jocurilor | 16 min. |
| **Retenţie şi transfer** | Transferul cunoştinţelor se face antrenând copiii în imitarea a 3, 4 mişcări de joc popular astfel:   * Iniţierea jocului *Mie-mi place loboda* menit să detensioneze momentul;   (*jocul presupune dispunerea participanţilor în cerc ţinându-se de mâini şi pe strigătura „mie-mi place loboda, loboda, loboda” se mişcă împreună doi paşi la stânga şi doi la dreapta*) strigătura poate fi şi cântată   * Exemplificarea pasului de horă şi executarea fără acompaniament; * Interpretarea cu acompaniament a pasului de horă; * Exemplificarea pasului pentru Jocul fetelor de la Bilca; * Interpretarea pe melodie a Jocului fetelor de la Bilca; * Exemplificarea pasului pentru jocul Trilişeşti sau Pădureţ; * Interpretarea cu acompaniament a jocului Trilişeşti sau Pădureţ. | | exemple muzicale în format audio | Imitarea exemplului fără şi cu acompania-ment muzical | probă practică  Profesorul face aprecieri asupra reuşitei copiilor. | 17 min. |